stanford-oval/wikipedia huggingface dataset:
เทศบาลเมืองผักไห่

บทความนี้เกี่ยวกับเทศบาล สำหรับอำเภอ ดูที่ อำเภอผักไห่
| เทศบาลเมืองผักไห่ |
| --- | --- |
เทศบาลเมือง
วัดย่านอ่างทอง ตั้งอยู่ในเขตเทศบาลเมืองผักไห่

ทม.ผักไห่
พิกัด: 14°27′47.1″N 100°21′59.8″E﻿ / ﻿14.463083°N 100.366611°E﻿ / 14.463083; 100.366611
ประเทศ:  ไทย
จังหวัด: พระนครศรีอยุธยา
อำเภอ: ผักไห่
จัดตั้ง:  30 พฤษภาคม 2499 (สุขาภิบาลผักไห่)  25 พฤษภาคม 2542 (ทต.ผักไห่)  26 เมษายน 2555 (ทต.ผักไห่) 
การปกครอง
 • นายกเทศมนตรี: สินชัย ขวัญเขียว
พื้นที่
 • ทั้งหมด: 11.28 ตร.กม. (4.36 ตร.ไมล์)
ประชากร (2564)
 • ทั้งหมด: 9,905 คน
 • ความหนาแน่น: 878.10 คน/ตร.กม. (2,274.3 คน/ตร.ไมล์)
รหัส อปท.: 04140801
ที่อยู่ สำนักงาน: เลขที่ 99 หมู่ที่ 3 ตำบลผักไห่ อำเภอผักไห่ จังหวัดพระนครศรีอยุธยา 13120
เว็บไซต์: phakhai.go.th
 ส่วนหนึ่งของสารานุกรมประเทศไทย
เทศบาลเมืองผักไห่ เป็นเทศบาลเมืองซึ่งมีอาณาเขตครอบคลุมพื้นที่บางส่วนของตำบลผักไห่ ตำบลตาลาน ตำบลลาดชิด และตำบลหน้าโคก และพื้นที่ทั้งหมดของตำบลบ้านใหญ่และตำบลอมฤต ในอำเภอผักไห่ จังหวัดพระนครศรีอยุธยา เดิมมีฐานะเป็นสุขาภิบาลผักไห่ที่จัดตั้งขึ้นใน พ.ศ. 2499 ต่อมาใน พ.ศ. 2542 ได้ยกฐานะเป็นเทศบาลตำบล และยกฐานะขึ้นเป็นเทศบาลเมืองใน พ.ศ. 2555 ในปี พ.ศ. 2564 เขตเทศบาลเมืองผักไห่มีประชากร 9,441 คน
เทศบาลเมืองผักไห่ตั้งอยู่ห่างจากตัวจังหวัดพระนครศรีอยุธยาไปประมาณ 30 กิโลเมตร ภูมิประเทศเป็นที่ราบลุ่ม มีแม่น้ำน้อยและคลองสาขาอีก 9 สายไหลผ่าน มีพื้นที่เกษตรกรรมร้อยละ 20 ของทั้งหมด ประชากรส่วนใหญ่นับถือศาสนาพุทธ มีวัด 7 แห่ง และมัสยิดหนึ่งแห่ง ได้แก่ มัสยิดยะมาอะตุ้ลมุสลิม การศึกษามีโรงเรียนในสังกัดต่าง ๆ ทั้งสังกัดสำนักงานคณะกรรมการการศึกษาขั้นพื้นฐาน จำนวน 7 แห่ง, สังกัดคณะกรรมการส่งเสริมการศึกษาเอกชน และสังกัดเทศบาลเมืองผักไห่ อย่างละ 1 แห่ง การขนส่งมีทางหลวงแผ่นดิน 2 สาย ได้แก่ ทางหลวงแผ่นดินหมายเลข 3412 เชื่อมต่อกับอำเภอพระนครศรีอยุธยา และหมายเลข 3454 เชื่อมต่อกับอำเภอเสนาและจังหวัดชัยนาท
เทศบาลตำบลเทพสถิต

| เทศบาลตำบลเทพสถิต |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Thep Sathit
   ตรา
ทต.เทพสถิตที่ตั้งเทศบาลตำบลเทพสถิตในจังหวัดชัยภูมิ
พิกัด: 15°23′32.7″N 101°27′01.6″E﻿ / ﻿15.392417°N 101.450444°E﻿ / 15.392417; 101.450444
ประเทศ:  ไทย
จังหวัด: ชัยภูมิ
อำเภอ: เทพสถิต
จัดตั้ง:    • 11 มิถุนายน 2530 (สุขาภิบาลเทพสถิต)   • 25 พฤษภาคม 2542 (ทต.เทพสถิต) 
การปกครอง
 • นายกเทศมนตรี: นิคม แทนทรัพย์
พื้นที่
 • ทั้งหมด: 7.000 ตร.กม. (2.703 ตร.ไมล์)
ประชากร (2565)
 • ทั้งหมด: 3,818 คน
 • ความหนาแน่น: 545.42 คน/ตร.กม. (1,412.6 คน/ตร.ไมล์)
รหัส อปท.: 05360901
ที่อยู่ สำนักงาน: หมู่ที่ 2 ถนนสุรนารายณ์ ตำบลวะตะแบก อำเภอเทพสถิต จังหวัดชัยภูมิ 36230
โทรศัพท์: 044-857-020
เว็บไซต์: www.thepsathit.go.th
 ส่วนหนึ่งของสารานุกรมประเทศไทย
เทศบาลตำบลเทพสถิต เป็นองค์กรปกครองส่วนท้องถิ่นแห่งหนึ่งในอำเภอเทพสถิต จังหวัดชัยภูมิ  ได้รับการยกฐานะจากสุขาภิบาลเทพสถิตเมื่อปี พ.ศ. 2542 มีระยะห่างจากที่ว่าการอำเภอเมืองชัยภูมิ 105 กิโลเมตร และศาลากลางจังหวัดชัยภูมิ ประมาณ 108 กิโลเมตร
ประวัติ

ตำบลวะตะแบก อำเภอเทพสถิต เดิมเคยเป็นส่วนหนึ่งของอำเภอบำเหน็จณรงค์ ได้ก่อตั้งขึ้นจากการแยกพื้นที่หมู่ 7,9,11,12,13,14,15 และ 16 ของตำบลโคกเริงรมย์ จัดตั้งเป็นตำบลขึ้นอีกตำบลหนึ่ง ขนามนามว่า "ตำบลวะตะแบก" อำเภอบำเหน็จณรงค์ จังหวัดชัยภูมิ ตามประกาศกระทรวงมหาดไทยลงวันที่ 17 สิงหาคม พ.ศ. 2513 โดยให้มีผลตั้งแต่วันที่ 1 กันยายน ปีเดียวกัน
ในปี พ.ศ. 2517 ได้มีการจัดตั้งสภาตำบลตามประกาศของคณะปฏิวัติ ฉบับที่ 326 ลงวันที่ 13 ธันวาคม พ.ศ. 2515 โดยให้มีผลตั้งแต่วันที่ 22 พฤษภาคม 2517 และทำให้ตำบลวะตะแบก มีฐานะเป็นสภาตำบลวะตะแบก อำเภอบำเหน็จณรงค์ จังหวัดชัยภูมิ
ในปี พ.ศ. 2519 ได้แบ่งแยกพื้นที่หมู่ 2,3,4,5,6,13 และ 14 ของตำบลวะตะแบก อำเภอบำเหน็จณรงค์ มาตั้งเป็น ตำบลห้วยยายจิ๋ว ตามประกาศกระทรวงมหาดไทยลงวันที่ 30 มิถุนายน พ.ศ. 2519 โดยให้มีผลตั้งแต่วันที่ 10 สิงหาคม ปีเดียวกัน เนื่องจากในขณะนั้นตำบลวะตะแบก มีพื้นที่ขนาดใหญ่มาก
และในท้ายปี พ.ศ. 2519 กระทรวงมหาดไทยได้แบ่งแยกพื้นที่ตำบลวะตะแบก ตำบลนายางกลัก และตำบลห้วยยายจิ๋ว อำเภอบำเหน็จณรงค์ มาตั้งเป็น "กิ่งอำเภอเทพสถิต" ขึ้นการปกครองกับอำเภอบำเหน็จณรงค์ ตำบลวะตะแบก จึงมาขึ้นกับกิ่งอำเภอเทพสถิต ตามประกาศกระทรวงมหาดไทยลงวันที่ 19 ตุลาคม พ.ศ. 2519 โดยให้มีผลตั้งแต่วันที่ 9 พฤศจิกายน ปีเดียวกัน
ภายในปี พ.ศ. 2526 ได้มีพระราชกฤษฎีกา ยกฐานะกิ่งอำเภอเทพสถิต อำเภอบำเหน็จณรงค์ ขึ้นเป็น "อำเภอเทพสถิต" ตามประกาศกระทรวงมหาดไทยลงวันที่ 29 มีนาคม พ.ศ. 2526 โดยให้มีผลตั้งแต่วันที่ 31 มีนาคม ปีเดียวกัน
เมื่อท้องถิ่นหมู่ 1,2 ตำบลวะตะแบก อำเภอเทพสถิต จังหวัดชัยภูมิ ซึ่งเป็นบริเวณที่ตั้งที่ว่าการอำเภอเทพสถิต มีสภาพอันสมควรยกฐานะขึ้นเป็นสุขาภิบาลได้ จึงให้ยกฐานะท้องถิ่นหมู่ที่ 1 และ 2 ตำบลวะตะแบก อำเภอเทพสถิต จังหวัดชัยภูมิ จัดตั้งเป็นสุขาภิบาล มีชื่อว่า "สุขาภิบาลเทพสถิต อำเภอเทพสถิต จังหวัดชัยภูมิ" ตามประกาศกระทรวงมหาดไทยลงวันที่ 7 เมษายน พ.ศ. 2530 โดยให้มีผลตั้งแต่วันที่ 11 มิถุนายน ปีเดียวกัน
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลเทพสถิต จึงเปลี่ยนแปลงฐานะเป็นเทศบาลตำบลเทพสถิตนับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ที่ตั้งและอาณาเขต

เทศบาลตำบลเทพสถิต ตั้งอยู่ในอำเภอเทพสถิต จังหวัดชัยภูมิ มีพื้นที่ครอบคลุมตำบลวะตะแบก (เฉพาะพื้นที่หมู่ 1 บ้านวะตะแบก และหมู่ 2 บ้านห้วยเกตุ ตำบลวะตะแบก) มีเนื้อที่ 7.000 ตารางกิโลเมตร โดยมีอาณาเขตติดต่อดังนี้
ทิศเหนือ ติดต่อกับ ตำบลวะตะแบก อำเภอเทพสถิต จังหวัดชัยภูมิ
ทิศใต้ ติดต่อกับ ตำบลวะตะแบก อำเภอเทพสถิต จังหวัดชัยภูมิ
ทิศตะวันออก ติดต่อกับ ตำบลวะตะแบก อำเภอเทพสถิต จังหวัดชัยภูมิ
ทิศตะวันตก ติดต่อกับ ตำบลวะตะแบก อำเภอเทพสถิต จังหวัดชัยภูมิ
หมู่บ้านและประชากร

ตำบลวะตะแบก แบ่งเขตการปกครองตามกฎหมายปกครองท้องที่ แบ่งออกเป็น 22 หมู่บ้าน ซึ่งอยู่ในเขตการปกครองของเทศบาลตำบลเทพสถิตทั้งหมด 2 หมู่บ้าน มีเนื้อที่ 7.00 ตารางกิโลเมตร หรือประมาณ 4,375 ไร่ มีประชากร 3,996 คน และมีความหนาแน่นเฉลี่ย 570.85 คน/ตารางกิโลเมตร
หมู่ที่ 1 บ้านวะตะแบก
หมู่ที่ 2 บ้านห้วยเกตุ
เหตุเฮลิคอปเตอร์ตกที่แวร์แซฆอน พ.ศ. 2567

| --- | --- |
อากาศยาน 6-9221 ซึ่งเกิดเหตุ ภาพถ่ายในวันเดียวกับที่เกิดเหตุ
สรุปอุบัติเหตุ
วันที่: 19 พฤษภาคม ค.ศ. 2024 (2024-05-19)
สรุป: ตกเพราะอากาศแปรปรวน
จุดเกิดเหตุ: อูซี ตำบลแบคแรแบดชนบท อำเภอกลาง เทศมณฑลแวร์แซฆอน จังหวัดอาเซอร์ไบจานตะวันออก ประเทศอิหร่าน  38°43′8″N 46°39′17″E﻿ / ﻿38.71889°N 46.65472°E﻿ / 38.71889; 46.65472
อากาศยานลำที่เกิดเหตุ
ประเภทอากาศยาน: เบลล์ 212
ดําเนินการโดย:  กองทัพอากาศอิหร่าน
ทะเบียน: 6-9221
ต้นทาง: เขื่อนกีซแกแลซี ประเทศอิหร่าน
ปลายทาง: แทบรีซ ประเทศอิหร่าน
จำนวนคน: 9
ผู้โดยสาร: 6
ลูกเรือ: 3
เสียชีวิต: 9
รอดชีวิต: 0
เมื่อวันที่ 19 พฤษภาคม พ.ศ. 2567 เฮลิคอปเตอร์ของกองทัพอากาศอิหร่านตกในตำบลแบคแรแบดชนบท ใกล้กับเมืองแวร์แซฆอน ประเทศอิหร่าน ขณะเดินทางจากเขื่อนกีซแกแลซี มุ่งหน้านครแทบรีซ เป็นผลให้ผู้โดยสารและคนขับเสียชีวิตทั้งหมด เฮลิคอปเตอร์ลำที่เกิดเหตุเป็นเฮลิคอปเตอร์เบลล์ 212 และมีผู้โดยสารได้แก่ประธานาธิบดีอิหร่าน เอบรอฮีม แรอีซี, รัฐมนตรีการต่างประเทศ ฮุเซน อะมีร-อับดุลลอฮิยอน, ผู้ว่าการจังหวัดอาเซอร์ไบจานตะวันออก แมเลก รออ์แมที, ผู้แทนผู้นำสูงสุดประจำจังหวัดอาเซอร์ไบจานตะวันออก โมฮอมแมด แอลี ออเล-แฮเชม, องครักษ์ประจำตัว และนักบินรวมสามคน
อุบัติเหตุนี้เกิดขึ้นในเขตจังหวัดอาเซอร์ไบจานตะวันออก ใกล้กับพรมแดนกับประเทศอาเซอร์ไบจาน ภูมิประเทศซึ่งเป็นป่ารกทึบ ฝนลงหนัก หมอกควัน และลมแรงกับหิมะ ทำให้การกู้ภัยเป็นไปอย่างยากลำบาก ทีมกู้ภัยต้องใช้อากาศยานไร้คนขับ (โดรน), สุนัขฝึกพิเศษ ประกอบกับระบบโครงข่ายดาวเทียมโคเปอร์นีคุส เพื่อช่วยในการหาจุดที่เฮลิคอปเตอร์ตก
อากาศยาน

อากาศยานลำที่เกิดเหตุเป็นเฮลิคอปเตอร์ เบลล์ 212 รหัส 35071 และหมายเลขทะเบียนอากาศยาน 6-9221 อายุคาดการณ์ราว 40–50 ปี
เหตุเฮลิคอปเตอร์ซูเปอร์พูม่าตกที่จังหวัดนราธิวาส พ.ศ. 2540

| --- | --- |
เฮลิคอปเตอร์รุ่นเดียวกัน ของรัฐบาลเกาะฮ่องกง
สรุปอุบัติเหตุ
วันที่: 19 กันยายน พ.ศ. 2540
สรุป: เครื่องยนต์ขัดข้อง
จุดเกิดเหตุ: ป่าบริเวณเทือกเขาลิจอ บ้านไอปาเกาะ อำเภอสุคิริน จังหวัดนราธิวาส ประเทศไทย
อากาศยานลำที่เกิดเหตุ
ประเภทอากาศยาน: ยูโรคอปเตอร์ AS-332L2 Super Puma Mk-II
ดําเนินการโดย: กองทัพอากาศไทย
ต้นทาง: บ้านโต๊ะโมะ ตำบลภูเขาทอง อำเภอสุคิริน จังหวัดนราธิวาส ประเทศไทย
ปลายทาง: พระตำหนักทักษิณราชนิเวศน์ จังหวัดนราธิวาส ประเทศไทย
จำนวนคน: 21
ผู้โดยสาร: 19
ลูกเรือ: 2
เสียชีวิต: 14
บาดเจ็บ: 7
สูญหาย: 0
รอดชีวิต: 7
เหตุเฮลิคอปเตอร์ซูเปอร์พูม่าตกที่จังหวัดนราธิวาส พ.ศ. 2540 เป็นอุบัติเหตุที่เกิดเมื่อวันที่ 19 กันยายน พ.ศ. 2540 เมื่อเฮลิคอปเตอร์ลำหนึ่งในขบวนเสด็จฯ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จำนวน 6 ลำ เดินทางจากบ้านโต๊ะโมะ ตำบลภูเขาทอง อำเภอสุคิริน จังหวัดนราธิวาส  มุ่งหน้ากลับพระตำหนักทักษิณราชนิเวศน์ ตำบลกะลุวอเหนือ อำเภอเมืองนราธิวาส จังหวัดนราธิวาส เครื่องเกิดขัดข้อง และชนยอดเขา ตกกลางป่าบริเวณเทือกเขาลิจอ บ้านไอปาเกาะ ตำบลภูเขาทอง อำเภอสุคิริน จังหวัดนราธิวาส  เมื่อเวลา 19.45 น.
เฮลิคอปเตอร์ลำนี้ เป็นเครื่องรุ่น AS-332L2 ซูเปอร์พูม่า Mk-II ผลิตโดยยูโรคอปเตอร์ ประเทศฝรั่งเศส หมายเลข 3/40 สังกัดฝูงบินที่ 202 กองบินที่ 2 กองพลบินที่ 1 กองบัญชาการยุทธทางอากาศ  บรรทุกผู้โดยสารได้ 22 คน นักบิน 2 คน เป็นพระราชพาหนะลำใหม่ที่กองทัพอากาศไทยจัดถวายพระบรมวงศานุวงศ์ เริ่มประจำการเมื่อวันที่ 25 ธันวาคม พ.ศ. 2539 มีอายุใช้งานไม่ถึง 50 ชั่วโมง
อุบัติเหตุครั้งนี้ทำให้ข้าราชบริพารชั้นผู้ใหญ่เสียชีวิตรวม 14 ท่าน คือ
ท่านผู้หญิง (หม่อมราชวงศ์) สุประภาดา เกษมสันต์ ราชเลขานุการในพระองค์
ท่านผู้หญิงทวี มณีนุตร พระอภิบาลใน สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์
ท่านผู้หญิงวิยะดา กฤดากร ณ อยุธยา นางสนองพระโอษฐ์
ท่านผู้หญิงทัดสมัย เศวตเศรณี ข้าหลวงในพระองค์
พลเรือโทวทินนา พึ่งพระเกียรติ
นางสาวฉายฉาน บุญลือพันธ์
นางสาวปิยะนาถ นิลอุบล
พันโท นายแพทย์ภากร ภาวิจิตร
พันเอก (พิเศษ) อนนท์ ยังพัธนา
พันเอกยิ่งยศ ศรีเจริญ
พันเอกอุดม กระจ่างสุต
นาวาอากาศโทอวยชัย สินนาค
นาวาอากาศตรีสุทิน คงเนียน นักบิน
เรืออากาศเอกนิรุช ดอนพนัส นักบินผู้ช่วย
หลังเหตุการณ์นี้ กองทัพอากาศได้จัดซื้อเฮลิคอปเตอร์เบลล์ 412 ใช้เป็นเครื่องพระราชพาหนะแทน สำหรับเครื่องซูเปอร์พูม่าในฝูงบินนี้ก็ไม่ได้ใช้งานอีกเลย จนกระทั่งสำนักนายกรัฐมนตรี ได้นำไปใช้เป็นเครื่องแลกเปลี่ยนในการจัดซื้อ เครื่องบินโดยสารสำหรับรับรองแขกวีไอพี และภารกิจของนายกรัฐมนตรี ทักษิณ ชินวัตร แอร์บัส เอ 319-115 เอ๊กซ์ ซีเจ "ไทยคู่ฟ้า" เมื่อ พ.ศ. 2545
แหล่งข้อมูลอื่น

เฮลิคอปเตอร์แบบที่ ๙ (ฮ.๙)   AS-332L2 SUPER PUMA MK II เก็บถาวร 2007-11-05 ที่ เวย์แบ็กแมชชีน
เมงกี โคบาร์รูเบียส

โดมินิโก "เมงกี" โคบาร์รูเบียส (10 สิงหาคม ค.ศ. 1953 – 26 มีนาคม ค.ศ. 2020) เป็นนักแสดงชาวฟิลิปปินส์ ปรากฎจากการแสดงละครโทรทัศน์และภาพยนตร์ประมาณ 200 เรื่อง
โคบาร์รูเบียสได้รับรางวัดกาวัด อูเรียน ประเภทนักแสดงดีเด่น จากการเล่นภาพยนตร์เรื่องจากัวร์ เมื่อป ค.ศ. 1979 และรางวัลนักแสดงชายยอดเยี่ยมจากเทศกาลภาพยนตร์นานาชาติคิวซีนิมา เมื่อปี ค.ศ. 2014
การเสียชีวิต

โคบาร์รูเบียสเสียชีวิตเมื่อวันที่ 26 มีนาคม ค.ศ. 2020 ด้วยโรคแทรกซ้อม โรคปอดบวมและโรคติดเชื้อไวรัสโคโรนา 2019 ด้วยวัย 66 ปี
แหล่งข้อมูลอื่น

เมงกี โคบาร์รูเบียส ที่อินเทอร์เน็ตมูวีเดตาเบส
เผ่าเศบูลุน
กำเนิดเศบูลุน

เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน
เมื่อนางราเชลเห็นว่าตนไม่สามารถมีบุตรให้แก่ยาโคบได้  นางจึงยกบิลฮาห์ สาวใช้ของนางเองให้เป็นภรรยาน้อยของยาโคบ และนางบิลฮาห์ ก็ได้ให้กำเนิดบุตรชายแก่ยาโคบ จำนวน 2 คน เมื่อนางเลอาห์ เห็นว่านางบิลฮาห์ ให้กำเนิดบุตรถึง 2 คน นางจึงได้ยก ศิลปาห์ สาวใช้ของนางให้เป็นภรรยาน้อยแก่ยาโคบ และนางศิลปาห์ก็ได้ให้กำเนิดบุตรชายจำนวน 2 คน
ต่อมาภายหลัง นางเลอาห์ ได้ตั้งครรภ์อิสสาคาร์ และได้ตั้งครรภ์อีก และคลอดออกมาเป็นบุตรชายคนที่ 6 ให้แก่ยาโคบ นางจีงได้กล่าวว่า "บัดนี้สามีคงจะให้เกียรติข้าพเจ้า เพราะข้าพเจ้าได้ให้บุตรชายแก่เขาหกคนแล้ว" เศบูลุน จึงมาจากคำภาษาฮีบรู ที่ออกเสียงว่า ศาบัล ซึ่งแปลว่า ให้เกียรติ
คำพยากรณ์ของยาโคบที่มีต่อเศบูลุน

ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อเศบูลุน มีดังนี้
"...เศบูลุน จะอาศัยอยู่ที่ท่าเรือริมทะเล เขาจะเป็นท่าจอดเรือ เขตแดนของเขาจะต่อกันกับเมืองไซดอน..."
คำอวยพรของโมเสสแก่เผ่าเศบูลุน

ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าเศบูลุน เป็นดังนี้
"...เศบูลุนเอ๋ย จงปีติร่าเริงเมื่อท่านออกไป และอิสสาคาร์เอ๋ย จงปีติร่าเริงในเต็นท์ของตน เขาจะเรียกชนชาติทั้งหลายมาที่ภูเขาและถวายเครื่องสัตวบูชาอันถูกต้องที่นั่น เพราะเขาจะดูดความอุดมจากทะเล และได้ขุมทรัพย์ที่ซ่อนอยู่ในทราย"
ดินแดนของเผ่าเศบูลุนในอิสราเอล

เมื่ออิสราเอลได้เข้าไปยังแผ่นดินคานาอัน ได้ขับไล่ชาวเมืองนั้น และยึดครองแผ่นดินได้ทั้งหมดแล้ว จึงได้จับฉลากแบ่งดินแดนกัน ตามที่พระเจ้าทรงบัญชาผ่านโมเสสไว้ โดยเผ่ารูเบน และเผ่ากาด ได้ที่ฝั่งตะวันออกของแม่น้ำจอร์แดน เผ่ายูดาห์ ได้รับมรดกที่ดินด้วยคาเลบผู้นำเผ่านั้นได้รับการอวยพระพรจากพระเจ้า และพงศ์พันธุ์ของยาโคบนั้น ได้รับมรดกในฐานะบุตรหัวปี จึงเหลืออีก 7 เผ่าที่ยังไม่ได้รับมรดก จึงได้นำดินแดนที่เหลือนั้น มีแบ่งเป็น 7 ส่วนและจับฉลากกัน โดยเผ่าเศบูลุน นั้นจับได้ฉลากที่สาม รวมมรดกที่ดินที่ได้นั้นเป็น 12 หัวเมืองกับชนบทของหัวเมืองนั้น ๆ ด้วย
ดูเพิ่ม

พระธรรมปฐมกาล
พระธรรมกันดารวิถี
พระธรรมโยชูวา
ยาโคบ
โยเซฟ (พระธรรมปฐมกาล)
โมเสส
เผ่าอิสสาคาร์
กำเนิดอิสสาคาร์

เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน
เมื่อนางราเชลเห็นว่าตนไม่สามารถมีบุตรให้แก่ยาโคบได้  นางจึงยกบิลฮาห์ สาวใช้ของนางเองให้เป็นภรรยาน้อยของยาโคบ และนางบิลฮาห์ ก็ได้ให้กำเนิดบุตรชายแก่ยาโคบ จำนวน 2 คน เมื่อนางเลอาห์ เห็นว่านางบิลฮาห์ ให้กำเนิดบุตรถึง 2 คน นางจึงได้ยก ศิลปาห์ สาวใช้ของนางให้เป็นภรรยาน้อยแก่ยาโคบ และนางศิลปาห์ก็ได้ให้กำเนิดบุตรชายจำนวน 2 คน
ต่อมาภายหลัง บุตรชายของนางเลอาห์ ได้นำผัก และผลไม้ที่หาจากป่ามาให้มารดา ฝ่ายนางราเชลเห็นเข้า จึงขอแบ่งจากนางเลอาห์ โดยจะให้ยาโคบไปนอนก้บนางเลอาห์ เป็นสินบนในครั้งนั้น และครั้งนั้นเองที่นางเลอาห์ได้ตั้งครรภ์ขึ้น และคลอดบุตรชาย
เหตุที่ได้ชื่อว่า อิสสาคาร์ เนื่องด้วยเมื่อนางเลอาห์ตั้งครรภ์และคลอดลูกคนที่ห้านี้ เป็นบุตรชาย นางได้กล่าวว่า "พระเจ้าทรงประทานสินจ้างนั้นให้แก่ข้าพเจ้า" อิสสาคาร์ Issacar จึงมาจากคำภาษาฮีบรู ที่แปลว่า สินจ้าง นั่นเอง
คำพยากรณ์ของยาโคบที่มีต่ออิสสาคาร์

ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่ออิสสาคาร์ มีดังนี้
"...ฝ่ายอิสสาร์คา เป็นตัวลามีกำลังมาก หมอบลงกลางต่างของมัน เขาเห็นว่าที่พักดีและแผ่นดินสบาย จึงย่อบ่าของตนลงรับไว้ยอมเป็นทาสให้เขาบังคับใช้การงาน ..."
คำอวยพรของโมเสสแก่เผ่าอิสสาคาร์

ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าอิสสาคาร์ เป็นดังนี้
"...เศบูลุนเอ๋ย จงปีติร่าเริงเมื่อท่านออกไป และอิสสาคาร์เอ๋ย จงปีติร่าเริงในเต็นท์ของตน เขาจะเรียกชนชาติทั้งหลายมาที่ภูเขาและถวายเครื่องสัตวบูชาอันถูกต้องที่นั่น เพราะเขาจะดูดความอุดมจากทะเล และได้ขุมทรัพย์ที่ซ่อนอยู่ในทราย"
ดินแดนของเผ่าอิสสาคาร์ในอิสราเอล

เมื่ออิสราเอลได้เข้าไปยังแผ่นดินคานาอัน ได้ขับไล่ชาวเมืองนั้น และยึดครองแผ่นดินได้ทั้งหมดแล้ว จึงได้จับฉลากแบ่งดินแดนกัน ตามที่พระเจ้าทรงบัญชาผ่านโมเสสไว้ โดยเผ่ารูเบน และเผ่ากาด ได้ที่ฝั่งตะวันออกของแม่น้ำจอร์แดน เผ่ายูดาห์ ได้รับมรดกที่ดินด้วยคาเลบผู้นำเผ่านั้นได้รับการอวยพระพรจากพระเจ้า และพงศ์พันธุ์ของยาโคบนั้น ได้รับมรดกในฐานะบุตรหัวปี จึงเหลืออีก 7 เผ่าที่ยังไม่ได้รับมรดก จึงได้นำดินแดนที่เหลือนั้น มีแบ่งเป็น 7 ส่วนและจับฉลากกัน โดยเผ่าอิสสาคาร์ นั้นจับได้ฉลากที่สี่ รวมมรดกที่ดินที่ได้นั้นเป็น 16 หัวเมืองกับชนบทของหัวเมืองนั้น ๆ ด้วย ไปจนถึงแม่น้ำจอร์แดน
ดูเพิ่ม

พระธรรมปฐมกาล
พระธรรมกันดารวิถี
พระธรรมโยชูวา
ยาโคบ
โยเซฟ (พระธรรมปฐมกาล)
โมเสส
เพราะรักมันซับซ้อน

| เพราะรักมันซับซ้อน |
| --- | --- |
ประเภท: ดราม่า
สร้างโดย: บริษัท Bearcave Studio จำกัด
เขียนโดย: บทภาพยนตร์ซีรีส์ : มนิตย์ สนับแน่น ณัฐชัย จิระอานนท์ เพียงไพฑูรย์ สาตราวาหะ
กำกับโดย: มนิตย์ สนับแน่น
แสดงนำ: สราวุธ มาตรทอง นิดา พัชรวีระพงษ์ รักษ์ณภัค วงศ์ธนทัศน์
ดนตรีแก่นเรื่องเปิด: -
ดนตรีแก่นเรื่องปิด: -
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 8 ตอน
การผลิต
ผู้อำนวยการสร้าง: มนิตย์ สนับแน่น จุฑาภรณ์ ไชยกวิน
ความยาวตอน: 60 นาที / ตอน
ออกอากาศ
เครือข่าย: LINE TV
ออกอากาศ: 2 สิงหาคม พ.ศ. 2561 – 27 กันยายน พ.ศ. 2561
เพราะรักมันซับซ้อน It's Complicated () เป็นละครโทรทัศน์แนวดราม่า ผลิตโดย บริษัท Bearcave Studio จำกัด โดยผู้จัด เปรมวิชช์ สีห์ชาติวงษ์ บทภาพยนตร์ซีรีส์โดย มนิตย์ สนับแน่น, ณัฐชัย จิระอานนท์, เพียงไพฑูรย์ สาตราวาหะ กำกับภาพยนตร์ซีรีส์โดย มนิตย์ สนับแน่น ออกอากาศทุกวันพฤหัสบดี เวลา 20.00 - 21.00 น. ทาง LINE TV นำแสดงโดย สราวุธ มาตรทอง, นิดา พัชรวีระพงษ์, รักษ์ณภัค วงศ์ธนทัศน์ และนักแสดงชั้นนำอีกมากมาย เริ่มตอนแรกวันที่ 2 สิงหาคม พ.ศ. 2561 – พ.ศ. 2561
รายชื่อนักแสดงและการสร้าง

| ปี | พ> ศ. 2561 |
| --- | --- |
สถานีออกอากาศ: LINE TV
ผู้สร้าง: บริษัท Bearcave Studio จำกัด
บทภาพยนตร์ซีรีส์: มนิตย์ สนับแน่น ณัฐชัย จิระอานนท์ เพียงไพฑูรย์ สาตราวาหะ
ผู้กำกับการแสดง: มนิตย์ สนับแน่น
นักแสดงหลัก
อาจารย์ชนกันต์ (กัน): สราวุธ มาตรทอง
จือ: นิดา พัชรวีระพงษ์
อาจารย์เหมรัตน์ (เหม): รักษ์ณภัค วงศ์ธนทัศน์
นักแสดงรอง
ฟรอยด์: สุทธิรักษ์ ทรัพย์วิจิตร
เฟิร์น: ศุภนารี สุทธวิจิตรวงษ์
บุ้งกี๋: สุวพิชญ์ ไตรพรวรกิจ
แฟรงค์: ธนา ฉัตรบริรักษ์
อาจารย์ธีรพัฒน์ (เต็นท์): พีระ พาณิชย์พงส์
ป๋อง: ศุทธสิทธิ์ พจน์ฐศักดิ์
มีน: ปภังกร สกุลซ้ง
ไดญา: ไดญา โทณะวณิก
บราโว่: เจ้าสัวฮาร์เล่ย์
นักแสดงรับเชิญ
คนส่งของขวัญ: ศุภณัฐ เฉลิมชัยเจริญกิจ
อาจารย์ทิพย์: สุรัตน์ติกานต์ พรรคเจริญ
อาจารย์แพง: จุฬาลักษณ์ จุฬานนท์
หัวหน้าบุ้งกี๋: เปรมวิชช์ สีห์ชาติวงษ์
บี้ (หัวหน้าแฟรงค์): บี้ เดอะสกา
หมิง: ปิยพล ม่วงมี (จีโน่ เดอะสแนค)
คณะบดี: จิราวัฒน์ วชิรศรัณย์ภัทร
แม่จือและบุ้งกี๋: ปรารถนา สัชฌุกร
นักแสดงสมทบ
เม้ง (เพื่อนฟรอยด์): เสฎฐวุฒิ จันทร์เพ็ญสุข
แฟนเม้ง: เศรษฐิรดา ภัคสิริพัชรกุล
ฟ้า (รุ่นพี่ฟรอยด์): รจเรศ แสนสำราญ
เจย์ (เพื่อนเฟิร์น): เจษฎา ธารนพ
นุช (เพื่อนเฟิร์น): ศศิพัชร์ ชาครียนันท์
กัสก้า (เพื่อนเฟิร์น): สลิตา ทับทอง
ป้ามาลี: สกุนตลา ปีกจัตุรัส
คุณมายด์: จุฑาทิพย์ พุทธเสน
แคร์ (แฟนไดญา 1): ปณิชา วิชัยดิษฐ์
เชน (แฟนไดญา 2): ญาณิฐินันท์ อชิตะรักษ์
พิธีกรงานอีเว้นท์ 1: นัททวี บัวนีออน
พิธีกรงานอีเว้นท์ 2: อภิวันท์ จันทาภา
โบ๊ท (รุ่นพี่ฟ้า): ศิริบัญชา จันทิหล้า
อาจารย์ปอบ: วรรัตน์ กาญจนราช
แฟนอาจารย์ปอบ: รัชกร ทิชินบรรณกร
อาจารย์เติ้ล: ชวภณ คารมภ์
รุ่นน้องมหาวิทยาลัย: สุพิชญา บริคุต
สัตวแพทย์: จริยา คณานุรักษ์
แฟนใหม่มีน: เศวต วงศ์ศิริกุล
ลูกค้าร้านสัก 1: ธิติพล สวัสดิ์ศรี
ลูกค้าร้านสัก 2: ดอกรัก อำพันธ์ผึ้ง
ลูกค้าร้านสัก 3: วีรพงษ์ กาญจนานิจ
ด.ญ. โฟกัส: ด.ญ. ภามิน ไชยกวิน
พ่อโฟกัส: อธิป ไชยกวิน
แม่โฟกัส: จุฑาภรณ์ ไชยกวิน
เด็กเต้นท์ 1: ณัฐชัย จิระอานนท์
เด็กเต้นท์ 2: จีรพันธ์ ชุมพล
เด็กเต้นท์ 3: นิพนธ์ นาคดี
เด็กป่อง 1: รชตยศ อินทรสูต
เด็กป่อง 2: พนาวุธ บุญเชิด
เจ้าของร้านกาแฟ 1: พงษ์ชัยพัทร เศรษฐ์นันท์
ภรรยาเจ้าของร้านกาแฟ: อรยา มาวิน
เจ้าของร้านกาแฟ 2: อณิกบินทร์ เปลี่ยนละออ
ลูกค้าร้านกาแฟ: กิตติคุณ กลิ่นขจร
แม่ค้าหมูปิ้ง: ศศิธร ไชยดำ
นักข่าวหญิง: มนทินา สกลวรารุ่งเรือง
แฟนเด็กเต้นท์: อาภรณ์ มีบางยาง
สาวในแอพ 1: วรรณา สุมมาตย์
สาวในแอพ 2: กมลณีย์ นุตยางกุล
พ่อจือบุ้งกี๋: ไพบูลย์ ภัคนันท์
เกย์ในแอพ: ณัฐ เค้ายวนผึ้ง
สาวประเภทสองในแอพ: กิตติพงษ์ รอดผจญ
อาจารย์สอบสวน 1: กิตติพล เกศมณี
อาจารย์สอบสวน 2: วันทนีย์ ชนะชัยยั่งยืน
คู่รักเกย์ 1: นราวิชญ์ ชยางศุ
คู่รักเกย์ 2: ฐนัจพงษ์ เกศมณี
พนักงานบริษัท THE SKA: มติ คันธานุรัฏษ์
พนักงานบริษัท THE SKA: พลรัตน์ นงค์นิ่ม
พนักงานบริษัท THE SKA: ฐิติรัตน์ คงต่อ
เด็กเสิร์ฟ 1: ธัญพิสิษฐ์ จิระเตชากุล
เด็กเสิร์ฟ 2: กฤษฎา พันนุรัตน์
ลูกค้าร้านเหล้า: วรรณรัตน์ รัตนเดช
ลูกค้าเมาหลับในร้านเหล้า / คนขับรถแท็กซี่: อภิรักษ์ ยินดีสุข
นักวิ่งแอ๊บแมน: สยาม บริราช
นักท่องเที่ยว 1: พรพรรณ ปันดิคำ
นักท่องเที่ยว 2: ลัดดาวัลย์ อังคะฮาด
พนักงานส่ง PIZZA: มนิตย์ สนับแน่น
เพลงประกอบละคร

เพลง เพราะรักมันซับซ้อน It's Complicated - ขับร้องโดย ภควัต ภัคนันท์ [SCHOOL GIRL MEMORY] (เพลงเปิดเรื่อง)
เพลง ฝัน - หลอก - ใจ - ขับร้องโดย ภควัต ภัคนันท์ [SCHOOL GIRL MEMORY] (เพลงปิดเรื่อง)
เพลง คำนั้น ขับร้องโดย ภควัต ภัคนันท์ [SCHOOL GIRL MEMORY] (เพลงในละตร)
เพลง จากนี้ไป ขับร้องโดย ภควัต ภัคนันท์ [SCHOOL GIRL MEMORY] (เพลงในละตร)
เพลง ช่องว่าง ขับร้องโดย ภควัต ภัคนันท์ [SCHOOL GIRL MEMORY] (เพลงในละตร)
เพลง วันที่เราไม่เข้าใจ ขับร้องโดย ภควัต ภัคนันท์ [SCHOOL GIRL MEMORY] (เพลงในละตร)
แหล่งข้อมูลอื่น

ละคร เพราะรักมันซับซ้อน It's Complicated : www.siamzone.com
เรื่องย่อ "เพราะรักมันซับซ้อน It’s Complicated” : mgronline.com
604 เรื่องย่อละคร เพราะรักมันซับซ้อน It's Complicated : drama.nangdee.com
#เพราะรักมันซับซ้อน : twitter.com
#เพราะรักมันซับซ้อน Instagram Photos & Videos : entertain.teenee.com[ลิงก์เสีย]
เหตุเหยียบกันเสียชีวิตในสพริมละ พ.ศ. 2554

| --- | --- |
วันที่: 14 มกราคม ค.ศ. 2011 (2011-01-14)
ที่ตั้ง: Pullumedu สพริมละ รัฐเกรละ ประเทศอินเดีย
พิกัด: 9°27′48″N 77°05′37″E﻿ / ﻿9.463307°N 77.093717°E﻿ / 9.463307; 77.093717
เสียชีวิต: 106
บาดเจ็บไม่ถึงตาย: 456
เหตุเหยียบกันเสียชีวิตในสพริมละ พ.ศ. 2554 เกิดขึ้นเมื่อวันที่ 14 มกราคม พ.ศ. 2554 ในสพริมละ รัฐเกรละ ประเทศอินเดีย มีผู้เสียชีวิตมากกว่า 100 คน และอีกอย่างน้อย 100 คนได้รับบาดเจ็บจากเหตุเหยียบกันเสียชีวิตดังกล่าวระหว่างการแสวงบุญประจำปี ผู้แสวงบุญกำลังเดินทางกลับจากศาลเจ้าฮินดูในวันสุดท้ายของเทศกาลประจำปีซึ่งดึงดูดผู้ศรัทธาจำนวนหลายล้านคน
เบื้องหลัง

เหตุการณ์ดังกล่าวถือเป็นอุบัติเหตุครั้งที่สามและครั้งที่เลวร้ายที่สุดในสพริมละ วันที่ 14 มกราคม พ.ศ. 2495 ผู้ศรัทธาในเทพอัยยัปปัน 66 คนถูกไฟคลอกเมื่อดอกไม้เพลิงเกิดติดไฟขึ้น ขณะที่ในวันเดียวกันของ พ.ศ. 2542 ผู้แสวงบุญ 52 คนเสียชีวิตหลังจากเกิดเหตุเหยียบกันเสียชีวิตขึ้นขณะเดินทางกลับจากการประกอบพิธีกรรมทางศาสนา
การแสวงบุญนานสองเดือน ซึ่งได้เริ่มต้นตั้งแต่เดือนพฤศจิกายน พ.ศ. 2553 ไม่ค่อยมีเหตุการณ์ร้ายแรงใด ๆ เกิดขึ้น ก่อนหน้าเกิดเหตุดังกล่าว
เหตุการณ์

เหตุการณ์ดังกล่าวเกิดขึ้นเมื่อเวลาราว 20.00 น. ตามเวลาท้องถิ่น ผู้เสียชีวิตส่วนใหญ่มาจากรัฐเกรละและรัฐทมิฬนาฑู ระหว่างเดินทางกลับจากศาลเจ้าไอยปัณณ์ของฮินดูซึ่งตั้งอยู่บนเขา เหตุดังกล่าวได้รับรายงานว่าเกิดขึ้นจากรถกีฬาอเนกประสงค์ซึ่งจอดกีดขวางเส้นทาง โดยอาจเป็นไปได้ว่าใช้การไม่ได้ ขณะเคลื่อนยายรถคันดังกล่าวอาจเกิดพลิกคว่ำและทำให้ผู้คนสะดุด ทำให้เกิดเหตุโกลาหลขึ้น
เผ่าอาเชอร์

เผ่าอาเชอร์ เป็น 1 ในบรรดา 12 เผ่าของอิสราเอล ตามบันทึกในพระคริสตธรรมคัมภีร์ภาคพันธสัญญาเดิม ในหมวดพระธรรมเบญจบรรณ และตามพระคัมภีร์โตราห์ในศาสนายูดาย กาด เป็นชื่อของบุตรชายคนที่ 8 ของยาโคบ หรือ อิสราเอล ซึ่งเกิดกับ นางศิลปาห์ สาวใช้ของนางเลอาห์
กำเนิดอาเชอร์

เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน ต่อมาเมื่อนางราเชลเห็นว่าตนไม่มีบุตร และพี่สาวมีบุตรชายถึง 4 คน จึงได้ยกสาวใช้ของตนให้นอนกับยาโคบ นางเลอาห์จึงได้ยกนางศิลปาห์ สาวใช้ของตนให้เป็นภรรยาของยาโคบด้วยเช่นกัน และนางศิลปาห์ก็มีบุตรชาย 2 คน ได้แก่ กาด และอาเชอร์
เหตุที่ได้ชื่อว่า อาเชอร์ เนื่องด้วยเมื่อนางศิลปาห์ตั้งครรภ์และมีบุตรชายคนที่สอง ให้แก่ยาโคบ นางเลอาห์จึงกล่าวว่า "ข้าพเจ้ามีความสุข พวกสตรีจะเรียกข้าพเจ้าว่า เป็นสุข" อาเชอร์ จึงมาจากคำภาษาฮีบรู ที่แปลว่า สุข
คำพยากรณ์ของยาโคบที่มีต่ออาเชอร์

ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่ออาเชอร์ มีดังนี้
"...อาหารของอาเชอร์จะบริบูรณ์ และเขาจะผลิตเครื่องเสวยสำหรับกษัตริย์..."
คำอวยพรของโมเสสแก่เผ่าอาเชอร์

ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าอาเชอร์ เป็นดังนี้
"...ขอให้อาเชอร์ได้รับพระพรเหนือบุตรทั้งหลาย ให้เขาเป็นที่โปรดปรานในพี่น้องของเขา และให้เขาจุ่มเท้าเขาลงในน้ำมัน ดาลประตูของท่านจะเป็นเหล็กและทองเหลือง ขอให้กำลังของท่านคงอยู่ตลอดวันคืนของท่าน"
ดินแดนของเผ่าอาเชอร์ในอิสราเอล

เมื่ออิสราเอลได้เข้าไปยังแผ่นดินคานาอัน ได้ขับไล่ชาวเมืองนั้น และยึดครองแผ่นดินได้ทั้งหมดแล้ว จึงได้จับฉลากแบ่งดินแดนกัน ตามที่พระเจ้าทรงบัญชาผ่านโมเสสไว้ โดยเผ่ารูเบน และเผ่ากาด ได้ที่ฝั่งตะวันออกของแม่น้ำจอร์แดน เผ่ายูดาห์ ได้รับมรดกที่ดินด้วยคาเลบผู้นำเผ่านั้นได้รับการอวยพระพรจากพระเจ้า และพงศ์พันธุ์ของยาโคบนั้น ได้รับมรดกในฐานะบุตรหัวปี จึงเหลืออีก 7 เผ่าที่ยังไม่ได้รับมรดก จึงได้นำดินแดนที่เหลือนั้น มีแบ่งเป็น 7 ส่วนและจับฉลากกัน โดยเผ่าอาเชอร์นั้นจับได้ฉลากที่ห้า รวมมรดกที่ดินที่ได้นั้นเป็น 22 หัวเมืองกับชนบทของหัวเมืองนั้น ๆ ด้วย